Title: ประกาศคณะกรรมการควบคุมการขนส่งทางบก ประจำจังหวัดเลย ฉบับที่ 56 (พ.ศ. 2549) เรื่อง กำหนดเส้นทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดเลย
ฉบับที่
๕๖ (พ.ศ. ๒๕๔๙)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]

ด้วย คณะกรรมการควบคุมการขนส่งทางบกประจำจังหวัดเลยได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดเลย ในการประชุม
ครั้งที่ ๑/๒๕๔๙ เมื่อวันที่ ๕ กันยายน ๒๕๔๙ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดเลย สายที่ ๑ โดยให้ใช้รายละเอียดเส้นทางดังนี้ คือ
สายที่
๑ บ้านภูบ่อบิด - รอบเมืองเลย
เที่ยววนซ้าย เริ่มต้นจากสถานที่จอดรถโดยสารประจำทางบ้านภูบ่อบิด
ไปตามทางหลวงหมายเลข ๒๑๓๘ ผ่านบ้านฟากเลย ถึงสามแยก เลย - นาด้วง แยกซ้ายไปตามถนนวิสุทธิเทพ
จนถึงสามแยกหน้าโรงเรียนชุมชนเทศบาล ๑ (ศรีสะอาด) แยกขวาไปตามถนนพิพัฒน์มงคล ถึงสี่แยกหน้าศูนย์การศึกษานอกโรงเรียนจังหวัดเลย
แยกขวาไปตามถนนสกล - เชียงคาน แยกซ้ายไปตามถนนคีรีรัฐผ่านบ้านแฮ่ แยกซ้ายไปตามทางหลวงแผ่นดินหมายเลข
๒๐๓ แยกซ้ายไปตามทางหลวงชนบทผ่านโรงเรียนเลยพิทยาคม แยกซ้ายไปตามถนนจรัสศรี ถึงศาลากลางจังหวัดเลย
แยกขวาไปตามถนนมลิวรรณ แยกขวาไปตามทางหลวงชนบท ผ่านโรงเรียนเลยอนุกูล แยกซ้ายไปตามทางหลวงชนบทผ่านบ้านฟากนา
แยกขวาไปตามถนนมลิวรรณ แยกซ้ายไปตามถนนเจริญรัฐ ผ่านบ้านขอนแดง บ้านติดต่อบ้านติ้ว
ตลาดสดเทศบาล ถึงสามแยกหน้าโรงเรียนชุมชนเทศบาล ๑ (ศรีสะอาด) แยกขวาไปตามถนนวิสุทธิเทพ
แล้วไปตามเส้นทางเดิม ไปสุดเส้นทาง ณ สถานที่จอดรถโดยสารประจำทางบ้านภูบ่อบิด
เที่ยววนขวา เริ่มต้นจากสถานที่จอดรถโดยสารประจำทางบ้านภูบ่อบิด
ไปตามทางหลวงหมายเลข ๒๑๓๘ ผ่านบ้านฟากเลย ถึงสามแยก เลย - นาด้วง แยกซ้ายไปตามถนนวิสุทธิเทพ
จนถึงสามแยกหน้าโรงเรียนชุมชนเทศบาล ๑ (ศรีสะอาด) แยกซ้ายไปตามถนนเจริญรัฐ ผ่านตลาดสดเทศบาลเมืองเลย
บ้านติ้ว บ้านติดต่อ บ้านขอนแดง แยกขวาไปตามถนนมลิวรรณ ถึงแยกไปบ้านฟากนาแยกซ้ายไปตามทางหลวงชนบท
ผ่านบ้านฟากนา โรงเรียนเลยอนุกูล แยกขวาไปตามทางหลวงชนบทแยกซ้ายไปตามถนนมลิวรรณ ถึงศาลากลางจังหวัดเลย
แยกซ้ายไปตามถนนจรัสศรี แยกขวาไปตามทางหลวงชนบท ผ่านโรงเรียนเลยพิทยาคม ถึงทางแยกไปอำเภอด่านซ้าย
แยกขวาไปตามทางหลวงแผ่นดินหมายเลข ๒๐๓ ผ่านแขวงการทางจังหวัดเลย แยกขวาไปตามถนนคีรีรัฐ
ผ่านบ้านแฮ่ แยกขวาไปตามถนนสกล - เชียงคาน ถึงสี่แยกหน้าศูนย์การศึกษานอกโรงเรียนจังหวัดเลย
แยกขวาไปตามถนนพิพัฒน์มงคลถึงสามแยกหน้าโรงเรียนชุมชนเทศบาล ๑ (ศรีสะอาด) แยกซ้ายไปตามถนนวิสุทธิเทพ
แล้วไปตามเส้นทางเดิมไปสุดเส้นทาง ณ สถานที่จอดรถโดยสารประจำทางบ้านภูบ่อบิด

ประกาศ
ณ วันที่ ๒ ตุลาคม พ.ศ. ๒๕๔๙
สำเริง
เชื้อชวลิต
ผู้ว่าราชการจังหวัดเลย
ประธานกรรมการควบคุมการขนส่งทางบก
ประจำจังหวัดเลย

วัชศักดิ์/ผู้จัดทำ
๑๓
มีนาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๒๒ ง/หน้า ๑๘๘/๘ มีนาคม ๒๕๕๐